**Izziņa par atzinumos sniegtajiem iebildumiem noteikumu projektam "Grozījumi Ministru kabineta 2014. gada 2. decembra noteikumos Nr. 737 "Attīstības plānošanas dokumentu izstrādes un ietekmes izvērtēšanas noteikumi""**

1. **Jautājumi, par kuriem saskaņošanā vienošanās nav panākta**

**(Precizēta pēc starpinstitūcijas sanāksmes 11.08.2021.)**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | 47. Ja normatīvajos aktos nav noteikts citādi, politikas plānošanas dokumentu aktualizē tādā kārtībā, kādā attiecīgais plānošanas dokuments apstiprināts. Grozījumus veic politikas plānošanas dokumenta pamattekstā un apstiprināšanai Ministru kabinetā iesniedz dokumenta konsolidēto redakciju. | **Pārresoru koordinācijas centrs iebildums**  Projektā MK noteikumu Nr.737 47.punkts par politikas plānošanas dokumentu aktualizēšanu ir izteikts jaunā redakcijā, nosakot, ka grozījumus politikas plānošanas dokumentos veic pamattekstā un ministrija uzreiz iesniedz izskatīšanai MK konsolidēto versiju. Lūdzam skaidrot anotācijā, kādā veidā: (1) tiks novērsti riski, ka saskaņošanas procesā no jauna neatveras diskusija par visu jau pieņemto dokumentu un jautājumiem, kuros jau ir tikusi panākta vienošanās lielākoties sarežģītā un laikietilpīgā pamatnostādņu un plānu saskaņošanas procesā; (2) nodrošināts, ka izsludinātie grozījumi ir viegli izsekojami pamattekstā un pēc to apstiprināšanas MK pārskatāmā veidā varēs tikt salīdzināti ar iepriekšējām dokumenta versijām; (3) veikta kontrolēta informācijas un politikas plānošanas dokumentu aprite starp TAP portālu, informācijas sistēmu "Politikas plānošanas dokumentu datubāze” (neesam guvuši apstiprinājumu, ka TAP portāls pārņem/integrē visu informācijas sistēmu "Politikas plānošanas dokumentu datubāze", tai skaitā vēsturiskos dokumentus) un tiesību aktu portālu “Likumi.lv” (kurā tiek publicēti MK rīkojumi par attiecīgā politikas plānošanas dokumenta apstiprināšanu kopā ar visu dokumenta pamattekstu). Ņemot vērā to, ka Valsts kancelejas piedāvātajos grozījumos MK kārtības rullī (75.punkts) tiek noteikts, ka Valsts kanceleja neveic plānošanas dokumentu, informatīvo ziņojumu un tiesību aktu juridisko un redakcionālo noformēšanu un visus precizējumus veic atbildīgā ministrija, pastāv nekontrolētas dokumentu plūsmas, apgrūtinātas izsekojamības un kvalitātes riski. | Nav ņemts vērā  Iebildums tiek uzturēts |  | 47.Ja normatīvajos aktos nav noteikts citādi, politikas plānošanas dokumentu aktualizē tādā kārtībā, kādā attiecīgais plānošanas dokuments apstiprināts. Grozījumus veic politikas plānošanas dokumenta pamattekstā un apstiprināšanai Ministru kabinetā iesniedz dokumenta konsolidēto redakciju. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums |  | |
|  |  | |
| Saskaņošanas dalībnieki | Tieslietu ministrija, Finanšu ministrija, Aizsardzības ministrija, Ārlietu ministrija, Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Pārresoru koordinācijas centrs, Latvijas Pašvaldību savienība, Ģenerālprokuratūra, Korupcijas novēršanas un apkarošanas birojs, Latvijas Brīvo arodbiedrību savienība, Latvijas Darba devēju konfederācija, Sabiedrisko pakalpojumu regulēšanas komisija, Satversmes aizsardzības birojs, Sabiedriskās politikas centrs PROVIDUS, Latvijas Pilsoniskās alianse un Latvijas Tirdzniecības un rūpniecības kamera | |
|  |  | |
|  |  |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |
|  |  |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|  |  |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **Tieslietu ministrijas iebildums**  Anotācijas I sadaļas 2. punktā ir sniegta informācija, ka Ministru kabineta 2009. gada 7. aprīļa noteikumi Nr. 300 "Ministru kabineta kārtības rullis" (turpmāk – MK noteikumi Nr. 300) pamatā regulē Ministru kabinetā izskatāmo dokumentu veidus, saskaņošanas, iesniegšanas, virzības un izskatīšanas kārtību, kā arī pieņemto lēmumu noformēšanas kārtību, tāpēc daļa punktu, kas regulē Valdības rīcības plāna Deklarācijas par Ministru kabineta iecerēto darbību īstenošanai saturu un formu, tiek tehniski pārcelta no MK noteikumu Nr. 300 III nodaļas uz Ministru kabineta 2014. gada 2. decembra noteikumiem Nr. 737 "Attīstības plānošanas dokumentu izstrādes un ietekmes izvērtēšanas noteikumi" (turpmāk – MK noteikumi Nr. 737), nemainot regulējuma būtību.  Vēršam uzmanību, ka Ministru kabineta 2014. gada 2. decembra noteikumu Nr. 737 "Attīstības plānošanas dokumentu izstrādes un ietekmes izvērtēšanas noteikumi" 11. punkts paredz, ka politikas plānošanas dokumenti ir pamatnostādnes, plāns un konceptuāls ziņojums. Valdības rīcības plāns Deklarācijas par Ministru kabineta iecerēto darbību īstenošanai (turpmāk – Valdības rīcības plāns) minētajā regulējumā nav ietverts. Regulējums, kas attiecas uz Valdības rīcības plānu, ir ietverts Ministru kabineta iekārtas likuma 15. pantā, kurā cita starpā paredzēts, ka Valdības rīcības plānu izstrādā un apstiprina Ministru kabineta kārtības rullī noteiktajā kārtībā. Līdz ar to ir izvērtējams, vai attiecīgais regulējums, kas paredzēts noteikumu projektā, ir ietverams MK noteikumos Nr. 737 un tas tur iederas, kā arī, vai Valdības rīcības plāns nav uzskatāms par pārvaldes līmeņa politisko vadlīniju dokumentu Attīstības plānošanas sistēmas likuma izpratnē (tādējādi vērtējot noteikumu projekta regulējuma atbilstību deleģējumam).  Papildus Ministru kabineta noteikumu projektā "Ministru kabineta kārtības rullis" (izsludināts 2021. gada 17. jūnija Valsts sekretāru sanāksmē (VSS-592)) arī ir ietverts regulējums par Valdības rīcības plāna izstrādi. Līdz ar to šobrīd attiecīgais regulējums tiek sadrumstalots, regulējumu par Valdības rīcības plāna izstrādi iekļaujot gan noteikumu projektā, gan Ministru kabineta noteikumu projekta "Ministru kabineta kārtības rullis" II nodaļā. Tieslietu ministrijas ieskatā regulējumam būtu jābūt vienuviet.  Tāpat noteikumu projektā nav ietverts tikai regulējums, kas paredz Valdības rīcības plāna saturu un formu. Tāpēc no noteikumu projekta ir svītrojamas un Ministru kabineta noteikumu projektā "Ministru kabineta kārtības rullis" iekļaujamas normas, kas paredz Valdības rīcības plāna izstrādes un apstiprināšanas kārtību, ņemot vērā Ministru kabineta iekārtas likuma 15. panta trešajā daļā noteikto. | Ņemts vērā.  Normas pārceltas uz MKKR. |  |
| 2. |  | **Pārresoru koordinācijas centrs iebildums**  neredzam jēgpilnu pamatojumu un nepieciešamību Valdības lietu pārņemšanas un rīcības plāna izstrādes procesa **vienas atsevišķas sadaļas tehniskai pārcelšanai** no Ministru kabineta kārtības ruļļa uz MK noteikumiem Nr.737, radot daļēju dublēšanos abos normatīvajos aktos, un tādējādi vairojot birokrātiju un administratīvu slogu. Vēlamies īpaši uzsvērt, ka Valdības rīcības plāns nav attīstības plānošanas dokuments un nav attiecināms uz APSL noteikto MK noteikumu Nr.737 tvērumu. | Ņemts vērā.  Normas pārceltas uz MKKR. |  |
| 3. |  | **Providus iebildums**  Valdības deklarācijas rīcības plāna iekļaušana attīstības plānošanas sistēmā sajauktu līdz šim skaidro nošķīrumu starp politiskiem dokumentiem un attīstības plānošanas dokumentiem, tādēļ iebilstām pret šo noteikumu projektu vismaz līdz brīdim, kad šādai pārejai būtu noteikts skaidrs pamatojums par to, kā šīs izmaiņas ir savietojamas ar Attīstības plānošanas sistēmas likumu. | Ņemts vērā.  Normas pārceltas uz MKKR. |  |
| 4. | 31.11 Ministru kabineta iekārtas likumā noteiktajos Ministru kabineta un Ministru prezidenta atkāpšanās gadījumos katra ministrija Ministru prezidenta uzdevumā noteiktajā termiņā atbilstoši normatīvajiem aktiem par attīstības plānošanas dokumentu izstrādi un ietekmes izvērtēšanu sagatavo un elektroniski iesniedz Pārresoru koordinācijas centrā informāciju par rīcības plāna izpildi un uzdevumiem, kuri vērsti uz Nacionālā attīstības plāna mērķu sasniegšanu un kuru izpilde ir turpināma. | **Tieslietu ministrijas iebildums**  Noteikumu projekta 1.1. apakšpunkts paredz papildināt MK noteikumus Nr. 737 ar 31.11 punktu, kas paredz, ka Ministru kabineta iekārtas likumā noteiktajos Ministru kabineta un Ministru prezidenta atkāpšanās gadījumos katra ministrija Ministru prezidenta uzdevumā noteiktajā termiņā atbilstoši normatīvajiem aktiem par attīstības plānošanas dokumentu izstrādi un ietekmes izvērtēšanu sagatavo un elektroniski iesniedz Pārresoru koordinācijas centrā informāciju par Valdības rīcības plāna izpildi un uzdevumiem, kuri vērsti uz Nacionālā attīstības plāna mērķu sasniegšanu un kuru izpilde ir turpināma.  Vēršam uzmanību, ka nav saprotams, par kādiem citiem normatīvajiem aktiem par attīstības plānošanas dokumentu izstrādi ir runa, ja viss regulējums jau ir paredzēts MK noteikumos Nr. 737, kur attiecīgi tiek veikti grozījumi.  Papildus atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – MK noteikumi Nr. 108) 3.2. apakšpunktam normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu. Vēršam uzmanību, ka minētais punkts daļēji dublē Ministru kabineta iekārtas likuma 22. panta pirmo daļu, kā arī dublē Ministru kabineta noteikumu projekta "Ministru kabineta kārtības rullis" (izsludināts 2021. gada 17. jūnija Valsts sekretāru sanāksmē (VSS-592)) 13. punktu.  Ņemot vērā minēto, lūdzam precizēt noteikumu projektu. | Ņemts vērā  Normas pārceltas uz MKKR. Iebildums vairs nav aktuāls |  |
| 5. |  | **Tieslietu ministrijas iebildums**  Ņemot vērā noteikumu projekta saturu, nepieciešams precizēt anotācijas I sadaļas 1. un 2. punktā ietverto informāciju, jo no noteikumu projekta satura nav secināma tā sasaiste ar vienotā tiesību aktu projektu izstrādes un saskaņošanas portāla ieviešanu. Turklāt uzdevums izveidot vienoto tiesību aktu projektu izstrādes un saskaņošanas portālu, lai digitalizētu un modernizētu valsts un pašvaldību pārvaldes procesus, ir paredzēts Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai 244.7. pasākumā. | Ņemts vērā | Anotācija precizēta. |
| 6. |  | **Tieslietu ministrijas iebildums**  Lūdzam papildināt anotācijas I sadaļas 2. punktu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr. 19) 14. punktam, sniedzot skaidrojumu, kāpēc tiek precizēta politikas plānošanas dokumentu aktualizēšanas kārtība, nosakot, ka grozījumus veic politikas plānošanas dokumenta pamattekstā un apstiprināšanai Ministru kabinetā iesniedz dokumenta konsolidēto redakciju. | Panākta vienošanās starpinstitūciju sanāksmē | Anotācija precizēta. |
| 7. |  | **Tieslietu ministrijas iebildums**  Lūdzam aizpildīt anotācijas II sadaļas 2. punktu atbilstoši Instrukcijas Nr. 19 22.2. apakšpunktam, sniedzot informāciju, vai anotācijas II sadaļas 1. punktā minētajai sabiedrības mērķgrupai tiesiskais regulējums mainīs tiesības un pienākumus, kā arī veicamās darbības. | Ņemts vērā | Anotācija precizēta. |
| 8. |  | **Tieslietu ministrijas iebildums**  Lūdzam aizpildīt anotācijas IV sadaļu, ņemot vērā, ka noteikumu projektā paredzētie grozījumi ir saistīti ar Ministru kabineta noteikumu projektu "Ministru kabineta kārtības rullis" (izsludināts 2021. gada 17. jūnija Valsts sekretāru sanāksmē (VSS-592)). | Ņemts vērā | Anotācija precizēta |
| 9. |  | **KNAB iebildums**  Ministru kabineta 2014.gada 2.decembra noteikumu Nr.737 "Attīstības plānošanas dokumentu izstrādes un ietekmes izvērtēšanas noteikumi" (turpmāk – Noteikumi) 2.punktā ir definēts saīsinājums "institūcijas", ar ko ir jāsaprot – valsts un pašvaldības institūcijas. Savukārt Noteikumu projektā izmantots termins "ministrijas", kas norāda uz to, ka Noteikumu projektā paredzētais tiesiskais regulējums neattieksies uz visām valsts un pašvaldību institūcijām, bet tikai uz ministrijām.  Vēršam uzmanību, ka arī Birojs ir viena no valsts institūcijām (ne ministrija), kam 2019.gada 7.maija Ministru kabineta rīkojumā Nr. 210 "Valdības rīcības plānā Deklarācijas par Artura Krišjāņa Kariņa vadītā Ministru kabineta iecerēto darbību īstenošanai" ir noteikti konkrēti pasākumi, par kuru izpildi ir sniedzami pārskati. Turklāt līdz šim Birojs bez ministriju starpniecības ir gatavojis priekšlikumus valdības deklarācijās ietverto uzdevumu īstenošanai, kas būtu iekļaujami valdības rīcības plāna projektā, un tos iesniedzis Pārresoru koordinācijas centrā.  Ņemot vērā minēto, Birojs aicina izvērtēt un salāgot Noteikumu projektā lietoto terminu "ministrija" ar spēkā esošo Noteikumu redakciju un tajā ietvertajiem saīsinājumiem. | Ņemts vērā  Normas pārceltas uz MKKR. Iebildums vairs nav aktuāls |  |
| 10. |  | **Iekšlietu ministrijas priekšlikums**  Lūdzam precizēt aiz projekta nosaukuma ietverto norādi, uz kāda likuma pamata projekts sagatavots. Vienlaikus papildināt projektu ar grozījumiem noteikumu Nr. 737 pirmajā punktā, nosakot likumā noteikto pilnvarojumu Ministru kabinetam attiecībā uz Valdības rīcības plānu Deklarācijas par Ministru kabineta iecerēto darbību īstenošanai izstrādāšanu un apstiprināšanu. Tāpat lūdzam precizēt projekta anotāciju, aizpildot projekta anotācijas IV sadaļu. | Ņemts vērā  Normas pārceltas uz MKKR. Iebildums vairs nav aktuāls |  |
| 11. | 31.1 Valdības rīcības plānu Deklarācijas par Ministru kabineta iecerēto darbību īstenošanai (turpmāk – rīcības plāns) un rīcības plāna projektu izstrādā atbilstoši šo noteikumu 4. pielikumam.  31.2 Rīcības plāna projektā norāda ne vairāk kā piecus pasākumus katra Deklarācijas par Ministru kabineta iecerēto darbību (turpmāk ‒ deklarācija) uzdevuma īstenošanai. | **Iekšlietu ministrijas priekšlikums**  Izteikt projekta 1.1. apakšpunktā ietverto noteikumu Nr. 737 31.1 punktu šādā redakcijā:  “31.1 Valdības rīcības plānu Deklarācijas par Ministru kabineta iecerēto darbību (turpmāk – deklarācija) un rīcības plāna tās īstenošanai (turpmāk – rīcības plāns) projektu izstrādā atbilstoši šo noteikumu 4. pielikumam.”  Papildus atbilstoši precizēt projekta 1.1. apakšpunktā ietverto noteikumu Nr. 737 31.2 punktu. | Ņemts vērā  Normas pārceltas uz MKKR. Iebildums vairs nav aktuāls |  |
| 12. | 31.3 Ja sagatavotajā rīcības plāna projektā nav paredzēti pasākumi kāda deklarācijā ietverta uzdevuma īstenošanai, par šā uzdevuma īstenošanu atbildīgo ministriju nosaka Ministru prezidents. Atbildīgā ministrija piecu darbdienu laikā pēc Ministru prezidenta uzdevuma saņemšanas atbilstoši šo noteikumu 4. pielikumam iesniedz elektroniski Pārresoru koordinācijas centrā informāciju par pasākumiem attiecīgo uzdevumu īstenošanai, norādot to izpildes termiņu. | **Aizsardzības ministrijas priekšlikums**  Vēršam uzmanību uz noteikumu projekta 31.3 punkta pirmo teikumu, kur noteikts, ka “Ja sagatavotajā rīcības plāna projektā nav paredzēti pasākumi kāda deklarācijā ietvertā uzdevuma īstenošanai, par šā uzdevuma īstenošanu atbildīgo ministriju nosaka Ministru prezidents.” No noteikumu projekta nav saprotams, pēc kādiem principiem un kādā veidā tas tiks noteikts, vai ar kādu dokumentu, vai kā citādi. Nākamajā šī punkta teikumā ir noteikts “Atbildīgā ministrija piecu darbdienu laikā pēc Ministru prezidenta uzdevuma saņemšanas atbilstoši šo noteikumu 4. pielikumam iesniedz elektroniski Pārresoru koordinācijas centrā informāciju par pasākumiem attiecīgo uzdevumu īstenošanai, norādot to izpildes termiņu.”. Arī šī norma nav viennozīmīgi skaidra un raisa jautājumu, vai tiešām elektroniski iesniedz, vai elektroniski nosūta. Ja tiek paredzēta nosūtīšana, tad šajā punktā nav noteikts, ka nosūtīšana tiek veikta uz Pārresoru koordinācijas centra elektronisko adresi. Tas pats attiecas uz noteikumu projekta 31.6 punktu. Savukārt 31.8. punktā tiek uzsvērts, ka izmaiņas rīcības plānā tiek virzītas apstiprināšanai pēc Ministru prezidenta ierosinājuma, kur mūsu skatījumā būtu jāizvērtē, vai šeit būtu iekļaujami arī ierosinājumi no pārējiem Ministru kabineta locekļiem. | “Ņemts vērā  Priekšlikums izvērtēts.  Šis punkts pārcelts uz MKKR, saglabājot pašreiz spēkā esošo redakciju. Līdzšinējā prakse nav radījusi domstarpības. |  |
| 13. |  | **Finanšu ministrijas priekšlikumi**  Lūdzam papildināt noteikumu projekta anotācijas I sadaļas 2.punktu, papildinot ar noteikumu projekta 1.2.apakšpunktā (attiecībā uz noteikumu 47.punkta izteikšanu jaunā redakcijā) ietvertā regulējuma mērķi un plašāku skaidrojumu.  Vienlaikus vēlamies vērst uzmanību uz anotācijas nelielo apjomu un detalizācijas pakāpi, salīdzinot ar noteikumu projekta apjomu. Līdz ar to šobrīd no anotācijas nevar gūt pilnvērtīgu priekšstatu par ietvertā regulējuma būtību un nepieciešamību. | Ņemts vērā | Anotāciju papildināta |
| 14. |  | **Finanšu ministrijas priekšlikumi**  Aicinām pārliecināties par noteikumu projekta anotācijas I sadaļas 1.punktā norādītā Ministru kabineta 2019. gada 7. maija rīkojuma Nr.210 ”Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” apakšpunkta (244.1.apakšpunkts) pareizību un nepieciešamības gadījumā to precizēt.  Atbilstoši Ministru kabineta 2019.gada 7.maija rīkojuma Nr.210 ”Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” 244.7.apakšpunktam tika izvirzīts uzdevums - izveidot vienoto tiesību aktu projektu izstrādes un saskaņošanas portālu, lai digitalizētu un modernizētu valsts un pašvaldību pārvaldes procesus. | Ņemts vērā | 244.7.  Izstrādāt vienoto tiesību aktu projektu izstrādes un saskaņošanas portālu (TAP) un valsts pārvaldes cilvēkresursu vadības informācijas sistēmu (CIVIS). |
| 15. |  | **Finanšu ministrijas priekšlikumi**  Noteikumu projekta 1.1.apakšpunktā ietvertā noteikumu 31.3punktā atbildīgajai ministrijai noteiktais piecu darbdienu termiņš (pēc Ministru prezidenta uzdevuma saņemšanas) informācijas elektroniskai sniegšanai (atbilstoši šo noteikumu 4. pielikumam) Pārresoru koordinācijas centram par pasākumiem attiecīgo uzdevumu īstenošanai, norādot to izpildes termiņu, ir pārāk īss. Proti, iespējams, ka atbildīgajai ministrijai iepriekšminēto pasākumu noteikšanai nepieciešams iesaistīt padotības iestādes vai kapitālsabiedrības.  Ņemot vērā minēto, aicinām informācijas sniegšanas termiņu pagarināt līdz septiņām darbdienām, izsakot noteikumu projekta 1.1.apakšpunktā ietvertā noteikumu 31.3punktu šādā redakcijā:  “31.3 Ja sagatavotajā rīcības plāna projektā nav paredzēti pasākumi kāda deklarācijā ietverta uzdevuma īstenošanai, par šā uzdevuma īstenošanu atbildīgo ministriju nosaka Ministru prezidents. Atbildīgā ministrija septiņu darbdienu laikā pēc Ministru prezidenta uzdevuma saņemšanas atbilstoši šo noteikumu 4.pielikumam iesniedz elektroniski Pārresoru koordinācijas centrā informāciju par pasākumiem attiecīgo uzdevumu īstenošanai, norādot to izpildes termiņu.”. | Ņemts vērā.  Normas pārceltas uz MKKR | MKKR  20. Ja sagatavotajā rīcības plāna projektā nav paredzēti pasākumi kāda deklarācijā ietverta uzdevuma īstenošanai, par šā uzdevuma īstenošanu atbildīgo ministriju nosaka Ministru prezidents. Atbildīgā ministrija septiņu darbdienu laikā pēc Ministru prezidenta uzdevuma saņemšanas atbilstoši šo noteikumu 1. pielikumam iesniedz elektroniski Pārresoru koordinācijas centrā informāciju par pasākumiem attiecīgo uzdevumu īstenošanai, norādot to izpildes termiņu. |
| 16. |  | **Kultūras ministrijas priekšlikums**  Aicinām pārskatīt Projekta 1.1.apakšpunktā ietvertā 31.9 punktā lietoto jēdzienu „aktualizētais rīcības plāns”, jo punkts attiecas gan uz jauna Valdības rīcības plāna Deklarācijas par Ministru kabineta iecerēto darbību īstenošanai (turpmāk – rīcības plāns), gan uz precizētas tā versijas publicēšanu tīmekļvietnē; | Ņemts vērā.  Punkts pārcelts uz MKKR un precizēts |  |
| 17. |  | **Kultūras ministrijas priekšlikums**  Aicinām apvienot Projekta 1.1.apakšpunktā ietvertos 31.9 un 31.10punktus, vienlaikus nosakot rīcības plāna ievietošanu gan Pārresoru koordinācijas centra, gan Ministru kabineta, gan ministriju tīmekļa vietnēs. | Ņemts vērā  Punkti pārcelti uz MKKR un apvienoti. | 26. Pēc rīcības plāna vai tā izmaiņu apstiprināšanas Pārresoru koordinācijas centrs atbilstoši Ministru kabineta rīkojumam sagatavo rīcības plānu vai aktualizēto rīcības plānu un ievieto to Pārresoru koordinācijas centra tīmekļvietnē, kā arī nosūta atbildīgajām ministrijām un Valsts kancelejai ievietošanai Ministru kabineta tīmekļvietnē. Katra ministrija nodrošina tās kompetencē esošo rīcības plāna pasākumu sadaļas ievietošanu ministrijas tīmekļvietnē. |
| 18. |  | **Tieslietu ministrijas priekšlikums**  Lūdzam anotācijas VI sadaļu noformēt atbilstoši Instrukcijas Nr. 19 6. punktam, kas noteic, ja projekts neskar nevienu aspektu, kas norādīts attiecīgajā anotācijas sadaļā (izņemot I sadaļu, kura aizpildāma visiem tiesību aktu projektiem), anotācijā norāda tikai attiecīgās sadaļas nosaukumu (virsrakstu) un papildus izveidotajā rindā (zem nosaukuma rindas) ieraksta "Projekts šo jomu neskar" vai citu jautājumam atbilstošu informāciju. | Ņemts vērā | Precizēta anotācija |
| 19. |  | **Zemkopības ministrijas priekšlikums** Ministru kabineta 2014. gada 2. decembra noteikumu Nr. 737 “Attīstības plānošanas dokumentu izstrādes un ietekmes izvērtēšanas noteikumi” (turpmāk – noteikumi Nr. 737) 11. punkts paredz, ka politikas plānošanas dokumenti ir pamatnostādnes, plāns un konceptuāls ziņojums. Ievērojot projekta anotācijā norādīto, ka Ministru kabineta 2009.gada 7. aprīļa noteikumi Nr. 300 “Ministru kabineta kārtības rullis” tiek izteikti jaunā redakcijā, veicot gan redakcionālus, gan būtiskus grozījumus, kuru rezultātā uzlabota noteikumu struktūra, teksta redakcija un stils, lai padarītu to lietotājam vienkāršāk uztveramu un saprotamu, būtu atbilstoši jāveido arī projekta redakcija. Šajā sakarā jauno nodaļu būtu lietderīgi iekļaut nevis kā V1, bet gan IV1 nodaļu, attiecīgi precizējot vienību numerāciju. Tādējādi valdības rīcības plāna  regulējums noteikumos Nr. 737 būtu secīgi strukturēts pēc plāna regulējuma, jo valdības rīcības plāns noteikumu Nr. 737 izpratnē ir plāns, nevis konceptuāls ziņojums vai jauns attīstības plānošanas dokumenta veids. | Ņemts vērā.  Normas pārceltas uz MKKR |  |
| 20. |  | **Zemkopības ministrijas priekšlikums**  Izstrādājot Deklarāciju par Ministru kabineta iecerēto darbību, tajā tiek iekļauti valdību veidojošo politisko spēku uzstādījumi. Ir saprotams ka tajos parādās tikai tā brīža politikas būtiskākie jautājumi, tomēr regulāri tiek ignorētas veselas tautsaimniecības sektoru jomas. Veidojot Valdības rīcības plānu, vēlākos posmos nav iespējams iekļaut Valdības rīcības plānā pasākumus, ja nav atbilstošu uzstādījumu valdības Deklarācijā par Ministru kabineta iecerēto darbību. Būtiski, ka pēc tam Finanšu ministrijas budžeta politikas prioritāšu (iepriekš jaunās politikas iniciatīvas)  izvērtēšanas anketās, kā viens no pozitīvi ietekmējošiem parametriem ir tieši atbilstība Latvijas Nacionālajam attīstības plānam un Valdības rīcības plānam, par ko tiek piešķir vairāk punktu.  Ievērojot iepriekš minēto, Zemkopības ministrija ierosina, ka nākotnē, izstrādājot Valdības rīcības plānu ministra vadībā, kurš uz to brīdi jau ir iepazinies ar nozares situāciju, būtu iespējams ievietot Valdības rīcības plānā arī tādus pasākumus (saņemot Ministru prezidenta vai koalīcijas padomes akceptu)  kuriem nav tiešas saiknes ar Deklarācijas par Ministru kabineta iecerēto darbību punktiem. Šajā sakarā kā piemēru var minēt to, ka šobrīd tāda joma kā pārtikas drošība un dzīvnieku veselība jau pēdējo divu Latvijas Nacionālo attīstības plānu un vairāku Deklarāciju par Ministru kabineta iecerēto darbību un Valdības rīcības plānu izstrādes laikā nav bijusi prioritāte. Tas nozīmē zemu atbalstu politikas prioritāšu vērtējumā un apgrūtina finansējuma piesaisti Pārtikas un veterinārā dienesta funkcijām. | Ņemts vērā | Nosūtīts izvērtēšanai PKC. |
| 21. |  | **LPS priekšlikums**  Vienlaikus izsakām šādu priekšlikumu. Projekta anotācijā teikts: “Ņemot vērā, ka Ministru kabineta kārtības rullis pamatā regulē Ministru kabinetā izskatāmo dokumentu veidus, saskaņošanas, iesniegšanas, virzības un izskatīšanas kārtību, kā arī pieņemto lēmumu noformēšanas kārtību, daļa punktu, kas regulē Valdības rīcības plāna Deklarācijas par Ministru kabineta iecerēto darbību īstenošanai saturu un formu, tika tehniski pārcelta no Ministru kabineta kārtības ruļļa III nodaļas “Rīcības plāns” uz Ministru kabineta 2014. gada 2. decembra noteikumiem Nr. 737 "Attīstības plānošanas dokumentu izstrādes un ietekmes izvērtēšanas noteikumi", nemainot regulējuma būtību.”  Tomēr spēkā esošā Ministru kabineta kārtības ruļļa 35.punkts, kas arī ir Ministru kabineta kārtības ruļļa III nodaļā “Rīcības plāns”, ir ietverts nevis projektā, bet gan jaunā Ministru kabineta kārtības ruļļa projekta tekstā (17.punkts), par ko nav iebilžu.  Attiecīgā norma (jaunā Ministru kabineta kārtības ruļļa projekta 17.punkts) nosaka, ka “Mēneša laikā pēc tam, kad Saeimas nobalsojusi par uzticības izteikšanu jaunajam Ministru kabinetam, katra ministrija sadarbībā ar valdības sociālajiem partneriem, sadarbības partneriem un nozari pārstāvošajām biedrībām un organizācijām (turpmāk - nevalstiskās organizācijas) sagatavo rīcības plāna pasākumu projektu un iesniedz to elektroniski Pārresoru koordinācijas centrā.  Vienlaikus spēkā esošajā redakcijā (MK ruļļa 35.punkts) šai normai ir atsauce Ministru kabineta kārtības ruļļa 2.pielikumu (tagad projekta 4.pielikums). Savukārt Ministru kabineta kārtības ruļļa projekta 17.punktā šī atsauce uz pielikumu atbilstoši kuram rīcības plāns tiek sagatavots, nav ietverta.  Lūgums anotācijā skaidrot iemeslus vai papildināt. | Ņemts vērā  Regulējums pārcelts uz MKKR |  |
| 22. |  | **LPA priekšlikums**  Aicinām papildināt Noteikumus ar jaunu punktu šādā redakcijā:  “Rīcības plāna izstrādes procesā tiek nodrošināta konsultēšanās ar sociālo partneru organizāciju pārstāvjiem, Nevalstisko organizāciju un Ministru kabineta sadarbības memoranda īstenošanas padomes pilnvarots pārstāvi un Latvijas Pilsoniskās alianses pārstāvi.”  Grozījumi nodrošinās, ka notiek konsultācijas ar pilsoniskās sabiedrības un nozares biedrībām un nodibinājumiem lēmumu izstrādes un pieņemšanas procesā, kā arī tiek nodrošināts atklātības princips jeb sabiedrības tiesības iegūt informāciju un piedalīties priekšlikumu izstrādē ne tikai par nozaru ministriju izstrādātajiem normatīvo aktu, bet arī par politikas plānošanas dokumentu projektiem.  Vienlaikus aicinām Noteikumos veikt sekojošus konceptuālus grozījumus:   1. Noteikumu 31.2 punktā svītrot ierobežojumu maksimāli pieciem katra Deklarācijas par Ministru kabineta iecerēto darbību uzdevuma īstenošanai; 2. Noteikumos paredzēt, ka Deklarācijas par Ministru kabineta iecerēto darbību uzdevuma īstenošanai atbildīgas var būt vairākas nozares ministrijas vai institūcijas, jo esošā prakse izslēdz pārnozaru jautājumu iekļaušanu Valdības rīcības plānā; 3. Atteikties no līdzšinējās prasības ministrijām sarindot Valdības rīcības plāna uzdevumus prioritārā secībā. | Ņemts vērā | Šobrīd jau regulējums paredz, ka katra ministrija sadarbībā ar valdības sociālajiem partneriem, sadarbības partneriem un nozari pārstāvošajām biedrībām un organizācijām sagatavo rīcības plāna pasākumu projektu un iesniedz to elektroniski Pārresoru koordinācijas centrā.  Nosūtīts diskusijai PKC |
| 23. |  | **Providus**  **piedāvā diskusijai šādus priekšlikumus** attīstības plānošanas dokumentu izstrādes kārtībai:   1. Paredzēt īpašu procedūru tam, kā valdības rīcības plāna izstrādes procesā notiek konsultācijas ar sabiedrību – parasti šādas konsultācijas tiek organizētas stihiski, neprognozējami, dažkārt dažās ministrijās vispār nenotiek; 2. Atteikties no 31.2 punktā paredzētā ierobežojuma noteikt ne vairāk kā piecus pasākumus valdības deklarācijas uzdevuma izpildei – mūsuprāt, šim ierobežojumam nav racionāla pamata; 3. 31.10 punkta formulējums liek domāt, ka rīcības plānā var iekļaut tikai tādus uzdevumus, par kura izpildi atbildību uzņemas ministrija. Proti, izslēdz tādus starpnozariskus rīcības plānu uzdevumus, kur atbildīgais par izpildi būtu Ministru prezidents (Valsts kanceleja, PKC). Ņemot vērā pārresoriskas valdības rīcības pieaugošo nozīmi, būtu vēlams skaidri atrunāt, kā izstrādāt, saskaņot un padarīt publiski redzamus pārresoriskos valdības rīcības plāna uzdevumus; 4. Atteikties no pienākuma ministrijām rīcības plāna izstrādes procesā sarindot uzdevumus prioritārā secībā (4.pielikums) – objektīvi bieži ir gadījumi, kad visi rīcības plānā minētie uzdevumi ir vienlīdz svarīgi. | Ņemts vērā | Nosūtīts diskusijai PKC |
| 24. |  | **Labklājības ministrija**  Neatbalstām Noteikumu projekta papildināšanu ar V1 nodaļu un tai pievienoto 4.pielikumu. Atbilstoši Attīstības plānošanas sistēmas likuma 11.panta piektajai daļai Ministru kabinets, ciktāl likumā nav paredzēts citādi, nosaka visu līmeņu, veidu un termiņu attīstības plānošanas dokumentus. Attīstības plānošanas sistēmas likuma 6.panta pirmajā daļā tiek noteikti šādi attīstības plānošanas dokumentu veidi - politikas plānošanas dokumenti, institūciju vadības dokumenti un teritorijas attīstības plānošanas dokumenti. Saskaņā ar Ministru kabineta iekārtas likuma 15.pantu deklarācija par Ministru kabineta iecerēto darbību ir politisko vadlīniju dokuments, kuru, izvērtējot hierarhiski augstākos ilgtermiņa un vidēja termiņa attīstības plānošanas dokumentus un nacionālās drošības politikas plānošanas dokumentus, izstrādā Ministru kabineta pilnvaru laikam un kurā ietver Ministru kabineta darbības prioritātes, sasniedzamos mērķus un rezultātus, bet deklarācijas un rīcības plāna izpildi Ministru kabineta kārtības rullī noteiktajā kārtībā kontrolē Ministru prezidents. Savukārt Ministru kabineta 2014.gada 2.decembra noteikumu nr.737 11.punkts nosaka, ka politikas plānošanas dokumenti ir pamatnostādnes, plāns un konceptuāls ziņojums. Tādējādi uzskatām, ka valdības rīcības plāns nav klasificējams kā attīstības plānošanas dokuments un neatbilst nedz šo noteikumu izstrādes deleģējumam, nedz šo noteikumu darbības tvērumam atbilstoši Ministru kabineta 2014.gada 2.decembra noteikumu Nr.737 1.punktā definētajam. Ja valdības rīcības plāns tiek klasificēts kā plānošanas dokuments Attīstības plānošanas sistēmas likuma un Ministru kabineta 2014.gada 2.decembra noteikumu Nr.737 izpratnē, tad ir nepieciešamas izmaiņas gan Attīstības plānošanas sistēmas likumā, regulējot darbības termiņu atbilstoši valdības izveidošanas un darbības pārtraukšanas nosacījumiem un paredzot dokumenta darbības periodu no mēnešiem līdz 4 gadiem, gan Ministru kabineta iekārtas likumā. Tāpat būtu jāregulē arī specifiskās prasības sabiedriskās apspriešanas organizēšanai kā jebkuram plānošanas dokumentam. | Ņemts vērā | Regulējums pārcelts uz MKKR |
| 25. |  | **Labklājības ministrija**  Lūdzam precizēt anotācijas projektā sniegto tiesību akta izstrādes pamatojumu, jo neviena no veiktajām izmaiņām nav saistīta ar TAP portāla izstrādi un ieviešanu. | Ņemts vērā | Papildināta anotācija |
| 26. | 2. Noteikumi stājas spēkā 2021. gada 19. jūlijā. | **Labklājības ministrija**  Aicinām pārskatīt un sniegt anotācijas projektā detalizēti izvērtējumu par iepriekšminētajos iebildumos norādītajiem riskiem, kā arī TAP portāla darbības laiku, ņemot vērā Valsts sekretāru 1.jūlija sanāksmes protokollēmumā (prot. Nr.25 35.§) "Par Ministru kabineta darba organizēšanu vasarā" sniegto informāciju par vasarā plānotajiem pārtraukumiem Ministru kabineta sēžu un Valsts sekretāru sanāksmju norisē. | Ņemts vērā | 2. Noteikumi stājas spēkā 2021. gada 25. augustā. |
| 27. | 47. Ja normatīvajos aktos nav noteikts citādi, politikas plānošanas dokumentu aktualizē tādā kārtībā, kādā attiecīgais plānošanas dokuments apstiprināts. Grozījumus veic politikas plānošanas dokumenta pamattekstā un apstiprināšanai Ministru kabinetā iesniedz dokumenta konsolidēto redakciju. | Labklājības ministrijai  Neatbalstām Noteikumu projekta 1.2.apakšpunktā piedāvātās izmaiņas Ministru kabineta 2014.gada 2.decembra noteikumu Nr.737 47.punkta redakcijā, jo nav saprotams, kā, uzreiz iesniedzot konsolidētu versiju, Ministru kabinets un atzinuma sniegšanā iesaistītās puses (ministrijas, sociālie partneri, nevalstiskās organizācijas) varēs identificēt veiktās izmaiņas. Tā kā plānošanas dokumentam, veicot izmaiņas, netiek pievienota anotācija, nav skaidrs, kādā veidā atzinuma sniegšanā iesaistītās puses identificēs izmaiņas. Turklāt šajā gadījumā, atkārtoti apstiprinot visu konsolidēto plānošanas dokumenta versiju, nav saprotams, vai iepriekšējais rīkojums, ar ko apstiprināja dokumentu, zaudē spēku un kādā veidā šīs izmaiņas tiks publicētas oficiālajā portālā “Likumi.lv”. | Iebildums netiek uzturēts  Vēršam uzmanību, ka arī šobrīd pēc attīstības plānošanas dokumenta grozījuma veikšanas ir jāiesniedz konsolidētā versija, kura tiek publicēta likumi.lv un "Politikas plānošanas dokumentu datubāze”. Līdz ar to, lai padarītu procesu efektīvāku tiek paredzēts iesniegt uzreiz konsolidēto. Savukārt attiecībā uz jautājumu par to kā iesaistītās puses varēs identificēt veiktās izmaiņas, vēršu uzmanību, ka tehnoloģijas jau šobrīd ļauj salīdzināt dokumentu versijas. Papildus vēršam uzmanību, ka šobrīd veikt grozījumus attīstības plānošanas dokumentos ir tehniski ļoti sarežģīti, jo plānošanas dokumentiem nav noteikta strikta numerācijas kārtība, līdz ar to identificēt vietu kura tiek grozīta un salāgot to ar visu pārējo tekstu rada problēmas konsolidētās versijas veidošanā. | 47. Ja normatīvajos aktos nav noteikts citādi, politikas plānošanas dokumentu aktualizē tādā kārtībā, kādā attiecīgais plānošanas dokuments apstiprināts. Grozījumus veic politikas plānošanas dokumenta pamattekstā un apstiprināšanai Ministru kabinetā iesniedz dokumenta konsolidēto redakciju. |

|  |  |
| --- | --- |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |  |
| --- | --- |
| Viktors Sidorenkovs |  |
| (par projektu atbildīgās amatpersonas vārds un uzvārds) |  |
| Valsts kancelejas Juridiskā departamenta vadītāja vietnieks |  |
| (amats) |  |
| 67082982 |  |
| (tālruņa un faksa numurs) |  |
| viktors.sidorenkovs@mk.gov.lv |  |
| (e-pasta adrese) |  |